MLDataScientist/Wikipedia-uzbek-2024-05-01 huggingface dataset:
Qoʻshiqnavis

Qoʻshiqnavis qoʻshiqning soʻzlari va musiqasini yozadigan kishidir. Kishi qoʻshiq uchun faqat soʻzlar yozsa, u lirik shoir, faqat musiqasini yozsa esa bastakor deb ataladi.

Qoʻshiqnavislar musiqa studiyalarida faoliyat koʻrsatishi yoki oʻzlari qoʻshiq yozishlari mumkin.

Adabiyotlar  
 Rimler, Walter Not Fade Away Pierian Press (1984) ISBN 0-87650-159-5 
 Waterman, J. Douglas, Ed. Song: The World's Best Songwriters on Creating the Music That Moves Us Writer's Digest (2007) ISBN 1-58297-424-1 

Kasblar
Musiqa
Madison Beer

Madison Elle Beer (; 5-mart 1999-yilda tugʻilgan) amerikalik qoʻshiqchi va qoʻshiqnavisdir. New Yorkda tugʻilgan Beer 2012-yilning boshlarida turli qoʻshiqchilarning kaverlar versiyalarini ijro etib, ularni YouTubega joylay boshlaydi. Justin Bieber oʻzining Twitter hisobida Beerning kaverlaridan biriga havola beradi, buning ortidan esa Beer ijtimoiy mediada keng yoritildi. U 2013-yili oʻzining ilk ashulasi boʻlmish „Melodies“ni ommaga havola etdi.

2018-yili Beer oʻzining As She Pleases nomli ilk mini-albomini chiqardi. Albom „Dead“ va „Home with You“ singllarini oʻz ichiga olib, ashulalarning ikkisi ham oltin sertifikatini qoʻlga kiritdi. Kelasi yili Beer Epic Records studiyasi bilan shartnoma imzoladi, keyinchalik esa, yaʼni 2021-yilda ilk studiyaviy albomi — Life Supportni ommaga taqdim etdi. Albom „Selfish“ ashulasi kabi TikTok ilovasida trendga chiqqan bir nechta qoʻshiqlarni oʻz ichiga olib, Beerga oltin sertifikatini olib keldi.

Oʻzining yakkaxon artist oʻlaroq ijodidan tashqari, Beer League of Legends videooʻyinidagi virtual musiqiy guruh — K/DA tarkibidagi Evelynn personajiga ovoz berdi. Guruh aʼzosi oʻlaroq umumjahon boʻylab chartlarda yuqori pogʻonalarni band etgan „Pop/Stars“ (2018) va „More“ (2020) singllarini chiqardi. U, shuningdek, Todrick (2015) va RuPaulʻs Drag Race (2020) teleseriallarida hamda Louder Than Words (2013) filmida suratga tushdi.

Diskografiyasi 
 Life Support (2021)

Turnelari 
 As She Pleases Tour (2018)
 Life Support Tour (2021)

Filmografiyasi

Aktrisa/boshlovchi sifatida

Ijrochi sifatida

Manbalar

Havolalar 

  
 

1999-yilda tugʻilganlar
Amerikalik ayol qoʻshiqchilar
LGBT huquqlari faollari
Yashayotgan insonlar
Amerikalik ayol qoʻshiqnavislar
Amerikalik bola qoʻshiqchilar
Amerikalik ayol pop-qoʻshiqchilar
Komil inson

Al-Inson al-Komil ( — soʻfiylikda Allohning yerdagi noibi va uning sifatlari va ismlarining namoyon boʻlgan ideal shaxs. Bu atama Halloj tomonidan kiritilgan boʻlib, gʻoyasi esa Ibn Arabiy tomonidan ishlab chiqilgan. Keng maʼnoda — diniy amaliyot orqali oliy maʼnaviy yetuklikka erishgan mo'min.

Al-inson al-komil taʼlimoti borliq muammosi bilan bogʻliq ontologik muammodir. Ibn Arabiyning fikricha, dunyo dastlab ruhsiz edi; Odam Atoning koʻrinishi uni ruhlantirdi; inson barcha mukammal ilohiy sifat va ismlarning timsoliga aylandi; olamdagi ahamiyatsizligiga qaramay, u olamda mavjud boʻlgan barcha moddiy va maʼnaviy darajalarni oʻz ichiga olgan haqiqat idishiga aylandi. Alloh taolo uning barcha ismlarini faqat insonga nozil qilgan. Alloh taoloning barcha sifatlarining eng oliy timsoli va haqiqiy al-inson al-komil - Muhammad paygʻambardir. U Odam alayhissalom hali boʻlmaganida, dunyodagi barcha mavjudotlardan ustunlik darajasiga sazovor boʻlgan. Al-inson al-komil butun dunyoning maqsadi va mantiqiy xulosasidir. Ilohiy iroda faqat u orqali ifodalanadi. Agar al-inson al-komil boʻlmaganida, Alloh yaratilgan dunyoda zohir boʻlmas edi. Al-inson al-komil har bir insonda oʻzini namoyon qilishi mumkin, lekin bunga faqat soʻfiylik ruhiy amaliyoti bagʻrida erishiladi .

Halloj va Ibn Arabiy gʻoyalarini fors tilida “ Inson-i Komil ” asarini yozgan Aziz ad-Din Nasafiy (vafoti 700/1300) yanada rivojlantirdi. Nasafiyning fikricha, al-inson al-komil eng yaxshi odobga ega va haqiqiy ideal insondir. Unga koʻp nomlar berilgan, jumladan, shayx, hadiy, mahdiy, imom, xalifa. Bu ideal Sulaymonda namoyon boʻldi (Injilda Sulaymon paygʻambar), jinlar unga itoat qilgan va hayvonlar va qushlarning tilida gapirgan; Iso a.s.da (Injil. Iso Masih), oʻliklarni tiriltirgan; Xizr a.s.da „ tirik suv “ ichib, oʻlmas boʻldi. Al-inson al-komil har zamonda mavjud boʻlib, u uchun Allohning izni bilan tabiatning sirlari boʻlmaydi.

Manbalar 

Soʻfiylik
Islom
Swift

Swift

 SWIFT — moliyaviy maʼlumotlarni uzatish tizimi.
 Swift — dasturlash tili.

Kishilar 
 Taylor Swift — amerikalik pop-qoʻshiqchi va aktrisa.
 Jonathan Swift — ingliz/irland yozuvchisi, shoiri va satirachisi.
Oʻzbekiston Maxsus operatsiyalar kuchlari

Maxsus operatsiyalar kuchlari (MOK) — Oʻzbekiston Respublikasi Mudofaa vazirligi tarkibidagi harbiy operatsiyalar va vazifalarni bajarish uchun tuzilgan maxsus qoʻshin. 1998-yilning 1-fevralida qayta tuzilgan (1963-yilning 1-yanvarida asos solingan va 15-alohida vazifalarni bajaruvchi maxsus brigada nomi ostida faoliyat yuritgan).

Tarixi 
SSSR parchalanganidan keyin 15-chi maxsus kuchlar brigadasi, 459-alohida maxsus kuchlar rotasi(uning negizida alohida maxsus kuchlar otryadi tashkil etilgan), shuningdek, 40-chi boʻlinmalar uchun kadrlar tayyorlagan maxsus kuchlar oʻquv polki, armiya.
2000-yilda terrorizmga qarshi kurash markazi tashkil etildi. Oʻsha paytda Rossiyaning „Alfa“si mahalliy maxsus kuchlarni tayyorlagan va uning vakillari Moskvadagi FXX maxsus kuchlari markazi bazasiga borishgan.
2001-yilda Oʻzbekiston „Janubiy“ anti-terror mashqlarida qatnashdi. Keyingi yili Respublika maxsus kuchlari ushbu mashqlarga kelishdan bosh tortdilar. Darhaqiqat, O‘zbekiston maxsus xizmatlari bu maʼlumotni MDHdagi hamkasblariga „yopib qoʻyish“ uchun bor imkoniyatlarini ishga solgan. Bir versiyaga koʻra, Oʻzbekistonning „eng yomon doʻsti“ — Tojikistonning ATCdagi ishtiroki, ikkinchisiga koʻra — NATOning ushbu boʻlinmalarni tayyorlashdagi oʻrni tufayli.

Oʻzbekiston qurolli kuchlari
Singapur oshxonasi

Singapur oshxonasi (, , , ) Singapurda mashhur boʻlgan kelib chiqishi har xil juda koʻp turdagi taomlarni anglatuvchi umumiy atamadir. Singapur oshxonasi turli xalqlar: malayziya, xitoy, indoneziya, hind, tay va yevropa taomlari taʼsirida vujudga kelgan. Shuningek, fillipin va yaqin sharq taomlari taʼsiri ham seziladi.

Mahalliy ovqatlarning baynalmilal ekanligi, turli uslubdagi xalqaro oshxonalarga mansub taomlarning hammabopligi, narxlarning xilma-xilligi Singapurda “taomlar jannatini” vujudga keltiradi. Daslabki singapur muxojirlati yaratgan turli taomlarning moslashtirilishi bir necha milliy oshxonalar chatishib, yangi ovqatlar paydo boʻlishiga olib keldi.

Singapurliklar restoranlarda emas, koʻproq Hawker Centre (fudkort, baynalmilal bufet)da ovqatlanadilar. Ushbu Hawker Centrelar keng tarqalgan boʻlib, arzon boʻladi va odatda oʻnlab doʻkonlardan tashkil topadi hamda har bir doʻkon oʻzining betakror taomini taklif qiladi. Odatda Hawker Centreda bir vaqtning oʻzida bir nechta xalqlarning milliy taomlari taqdim qilinadi. Hawker Centrelae hatto turar joy majmualarining hovlilarida ham joylashgan boʻlishi mumkin.

2016-yilda Hong Kong Soya Sauce Chicken Rice and Noodle va Hill Street Tai Hwa Pork Noodle Mishlen yuldizi bilan taqdirlangan dunyodagi ilk koʻcha ovqati muassasasi degan nomga sazovor boʻldi. Ilk muassasa, shuningdek, “Mishlen yulduzi bilan taqdirlangan eng arzon ovqat” degan maqomga ega boʻldi.

Mashxur taomlari

Xitoy taomlari 

 Tovuqli xaynan guruchi ( hǎi nán jī fàn) — tovuq va bodiring bilan suvda qaynatilgan guruch. Odatda uni toʻq soyali sous, choli sousi va imbir pastasi bilan isteʼmol qilinadi. Bu taom Singapurda milliy taom xisoblanadi. Bu taomni kelib chiqishi Xaynanga borib taqaladi.
 Qovurilgan guruch/char png ( chǎo fàn) — guruchni goʻsht, sabzavotlar va tuxum bilan qovuriladi.

Malay taomlari

Madaniyatlararo

Hind taomlari

Dengiz taomlari

Mevalar

Ichimliklar

Etirofi 
2020-yilda UNESCO singapur „Hawker Centre“ madaniyatini insoniyatning nomoddiy madaniy merosi, deya eʼtirof etdi.

Manbalar 

Singapur
Mehmet Bozdağ

Mehmet Bozdağ (; 1-yanvar 1983-yilda tugʻilgan) turk ssenariynavisi, film produseri va rejissoridir. Shuningdek, u „Bozdağ Film“ produserlik kompaniyasi asoschisi va egasidir.

Hayoti 
Bozdağ 1983-yil 1-yanvarda Turkiyaning Kayseri shahrida dunyoga kelgan va Sakarya universitetida tahsil olgan. Xuddi shu universitetda u sotsiologiya boʻyicha magistraturani ham tamomlagan. So'ngra 2004-yildan tarixga qiziqa boshlagan.

Faoliyati 
2009-yilda Bozdağ TRT telekanali orqali efirga uzatilgan Son Rüya („Soʻnggi istak“) va Kardeş Şehirler („Birodar shaharlar“) hujjatli filmlarining ssenariy muallifi boʻldi. 2010-yilda Ustalar, Alimler ve Sultanlar („Ustozlar, olimlar va sultonlar“) nomli hujjatli filmi suratga oldi.

2014-yildan Mehmet Bozdağ oʻsha mashhur Diriliş: Ertuğrul tarixiy turk serialini suratga olishni boshladi. The show was very popular in Turkey and Pakistan. Serial Turkiya va Pokistonda juda mashhur boʻldi. 2015-yilda u „Tirilish: Ertugʻrul“ ning ikkinchi mavsumini va shu yilda Yunus Emre: Aşkın Yolculuğu („Yunus Emre: Ishq sayohati“) nomli yana bir tarixiy serialni ham yaratdi.

Bozdağ 2020-yilda Oʻzbekiston hukumati taklifiga binoan yangi loyiha ustida 2018-yildan beri ishlayotganini maʼlum qildi. 2021-yil 14-fevralda Mendirman Jaloliddin tarixiy seriali namoyish etildi.

2020-yil may oyida u kelajakda Pokiston bilan hamkorlik qilmoqchi ekanligini aytdi. Hozirda Mehmet Bozdağ 2019-yil noyabr oyidan beri ATV telekanalida namoyish qilinayotgan Kuruluş: Osman („Hukmdor Usmon“) serialini suratga olmoqda.

Manbalar

Havolalar 
 
 

1983-yilda tugʻilganlar
Yashayotgan insonlar
Kinorejissyorlar
Hindiston Premyer Ligasi

Hindiston Premyer Ligasi () - bu Hindistonning oʻnta shahridan oʻnta jamoa ishtirokida oʻtkaziladigan kriket ligasi. Liga 2007-yilda Hindistonda Kriket boʻyicha nazorat kengashi tomonidan tashkil etilgan.

2010-yilda IPL YouTubeʼda jonli efirga uzatiladigan dunyodagi birinchi sport tadbiriga aylandi. 2019-yilda IPLning brend qiymati 6,3 milliard dollarni tashkil etdi.

IPL turnirining oʻn toʻrt mavsumi boʻldi. Hozirgi IPL chempioni Chennai Super Kings boʻlib, 2021-yilgi mavsumda gʻolib chiqdi.

Manbalar
Shtatgalter

Shtatgalter () yoki stathauder () — qator Yevropa mamlakatlarida amaldor unvoni.

Manbalar
Turkiya prezidenti

Turkiya prezidenti, rasmiy ravishda Turkiya Respublikasi Prezidenti () Turkiya Respublikasi davlat va ijroiy hukumat boshligʻi hamda Turkiya armiyasi bosh qoʻmondonidir.

Ushbu mansab 1923-yilning 29-oktabrida Turkiya Respublikasining tantanali eʼlon qilinishi bilan tashkil etilgan.

Recep Tayyip Erdoğan Turkiyaning 12- va amaldagi prezidentidir (2014-yil 28-avgustdan hozirga qadar).

Manbalar

Havolalar  
Turkiya prezidenti rasmiy sayti 

 
Turkiya
Turkiya davlat rahbarlari
Katerina Gornostay

Katerina Gornostay (; 1989-yil 15-martda tugʻilgan) ukrainalik kinorejissor, ssenariynavis va kino muharriridir. U 2014-yildan beri Wiz-Art kinofestivalining hakamlar hayʼati aʼzosi va 2017-yildan Ukraina kino akademiyasining aʼzosi.

Tarjimayi holi 
Katerina Gornostay 1989-yil 15-martda Volin viloyatining Lutsk shahrida tugʻilgan. U psixoterapevtlar Svetlana Vaskivska va Pavel Gornostayning yagona farzandi.

Taʼlim 
Dastlab, Katerina Kiev-Mogila akademiyasi Milliy universitetida biologiya (2010-yil) va keyin jurnalistika (2012-yil, MD) fakultetida tahsil oladi. 2012-yil oktyabridan 2013-yil noyabrigacha Moskvadagi Marina Razbejkina va Mixail Ugarovlarning hujjatli filmlar va teatr maktabini tamomlab, uyiga Kievga qaytadi.

Kino karyerasi 
Katerina Gornostay oʻz faoliyatini 2012-yilda hujjatli film rejissori sifatida boshlagan. Hozirda u ilmiy hujjatli filmlar olish bilan bir qatorda oʻzining hujjatli va badiiy film loyihalari ustida ishlamoqda. Katerina, shuningdek, Kiev-Mogila akademiyasining jurnalistika maktabida hujjatli film yaratishdan dars beradi. U badiiy filmlar va gibrid shakllar bilan tajriba oʻtkaza boshladi. Uning estetikasi va hayotni sunʼiyliksiz yetkaza olishi kino tanqidchilarining eʼtiborini tortdi.

Filmografiya

Mukofotlar

Manbalar 

Yashayotgan insonlar
1989-yilda tugʻilganlar
Kinorejissyorlar
GN-z11

GN-z11 galaktikasi 2014-yilda Habble teleskopining (Ultra Deep Field) kamerasi yordamida olingan va hozirda fanga ma'lum eng uzoq galaktika hisoblanadi.
NASDAQ Financial-100

Nasdaq Financial-100 – bu moliyaviy xizmatlar indeksidir. U 1985-yilda Nasdaq-100 shoʻba korxonasi sifatida yaratilgan.

NASDAQ tomonidan ishlab chiqilgan Nasdaq Financial-100 bank ishi, sugʻurta, ipoteka va qimmatli qogʻozlar savdosi bilan shugʻullanadigan kompaniyalarni oʻz ichiga oladi. Shuningdek unga NASDAQ aksiyalari ham kiradi.

Tanlash mezonlari 
Indeksdagi aʼzolikka daʼvo qilish uchun kompaniya quyidagi standartlarga muvofiq boʻlishi kerak:

 U quyidagi toifalardan birida ishtirok etishi kerak: bank ishi, sugʻurta, qimmatli qogʻozlar savdosi, brokerlik xizmatlari, ipoteka, qarzlarni undirish va koʻchmas mulk.
 U NASDAQ da uch oy davomida mavjud boʻlgan boʻlishi kerak.
 SEC hujjatlariga nisbatan aktual holatda boʻlishi kerak.
 U bankrot boʻlishi mumkin emas.

Agar kompaniya bir nechta aksiya sinflariga ega boʻlsa, minimal bozor kapitallashuvi standartlariga javob beradigan barcha sinflar kiritiladi. Biroq, hozirda indeksdagi barcha kompaniyalar faqat bitta aksiya sinfiga ega.

Nasdaq-100 indeksidan farqli oʻlaroq, minimal vazn talabi yoʻq.

Nasdaq-100 singari, indeks har yili, lekin iyun oyida qayta muvozanatlanadi. Agar indeks komponenti, qayta hisob-kitobdan soʻng, 101 dan 125 gacha boʻlgan pozitsiyalar orasiga tushib qolsa, pozitsiyani qaytarish uchun bir yil beriladi; agar kompaniya ushbu standartga javob bermaslikda davom etsa, uning aksiyalari bekor qilinadi. Qayta muvozanatlash vaqtida eng yaxshi 125 talikka kirmagan har qanday komponent yoʻq qilinadi. Indeksdagi boʻsh oʻrinlar indeksga kirmagan va eng yuqori reytingga ega kompaniyalar tomonidan toʻldiriladi.

Oʻzgarishlar oldindan eʼlon qilinadigan Nasdaq-100 dan farqli oʻlaroq, Nasdaq Financial-100 ga kiritilgan oʻzgarishlar NASDAQ tomonidan eʼlon qilinmaydi.

Manbalar 

Iqtisodiyot
Playdead

Playdead ApS - Kopengagenda joylashgan Daniya mustaqil video o'yinlar ishlab chiqaruvchisi. O'yin dizaynerlari Arnt Jensen va Dino Patti kompaniyani 2006-yilda Limbo ni ishlab chiqish uchun yaratdilar  u 2010-yilda tanqidchilar tomonidan ijobiy qabul qilingan Bir yillik Xbox 360 eksklyuzivligidan so'ng, Playdead o'yin portlarini PlayStation 3, Microsoft Windows, macOS, iOS va Android ga chiqardi.

2016-Yilda Playdead asoschis bo'lgan Dino Patti-ning kompanyad ketdi va o'zning Yangi o'yini Somerville o'yiniga asos soldi hozir u rivojlanish bosqichida

O'yinlari

Havolalar  
 Rasmiy sayt
Al-Hodiy

Al-Hodiy, Asl ismi Muhammad Muso ibn Muhammad Mahdiy (766-786) — Abbosiylar sulolasining toʻrtinchi hukmdori
(785-786).
Mahdiyning taxtga daʼvogar ikki oʻgʻli boʻlib, ularning biri Jurjon voliysi Hodiy, boshqasi Ozarbayjon voliysi Horun edi. Mahdiy oʻzidan soʻng birodarkushlik boʻlmasligi uchun, Hodiyga maktub yuborib uni ukasi Horun foydasiga taxtdan voz kechishni buyurgandi. Lekin Hodiy otasining gapiga quloq solmadi. Mahdiy oʻlgach taxtga oʻzi oʻtirdi. Horun akasini xalifa sifatida tan oldi. Hodiy qisqa hukmronligi davrida Makkada yashayotgan Ali avlodlaridan koʻpchiligini qatl ettirdi. Oqibatda vaziri Xayzuron tomonidan zaharlab oʻldirildi.

Manbalar 

Abbosiy xalifalari
Kishilar
766-yilda tugʻilganlar
786-yilda vafot etganlar
Al-Mahdiy

Al-Mahdiy (Abu Abdulloh Muhammad; 744—785) — Abbosiylar sulolasining uchinchi hukmdori (775—785).

Mahdiy taxtga chiqqach ustozi Ubaydulloh Muoviyani vazir etib tayinladi. Biroq oradan koʻp oʻtmay Ubaydulloh gʻayridinlikda ayblanib qatl etildi. Mahdiy davrida Zayd ibn Ali tarafdorlari kuchaya boshladi. Mahdiy zaydiylar bilan til topishga harakat qilib ularning rahbarlaridan biri Yoqub ibn Dovudni vazir etib tayinladi. Ammo Mahdiyning zaydiylarni oʻz tomoniga ogʻdirish uchun qilgan barcha harakatlari zoeʼ ketdi. Zaydiylar baribir unga boʻysunishmadi. Hatto Yoqub ibn Dovuddan ham voz kechishdi. Shundan soʻng Mahdiy zaydiylarni taʼqib qila boshladi. Al-Mahdiy oʻn yil xalifalik qilib 785-yil vafot etdi.

Manbalar 

Abbosiylar
Abbosiy xalifalari
Yazid I

Yazid ibn Muoviya ibn Abu Sufyon (645-683) - Umaviylar sulolasining ikkinchi hukmdori (680-683).
Otasi vafot etgach taxtga oʻtirdi. Makka qamali paytida Xevron shahrida vafot etgan.
Muoviya II

Muoviya ibn Yazid ibn Muoviya ibn Abu Sufyon (661-684). Umaviylar sulolasining vakili (683-684). Qisqa hukmronligi vaqtida 684-yil iyunda taxtdan voz kechgan. Biroz vaqt oʻtib vafot etgan.
Al Volid ibn Abdulmalik

Valid ibn Abdulmalik ibn Marvon ibn Hakam (668-715) — Umaviylar sulolasining oltinchi hukmdori (705-715).
Otasi Abdulmalik ibn Marvon vafotidan soʻng taxtga oʻtirgan. Uning hukmronligi davrida Andalusiya,Shimoliy Afrika va Movarounnahr toʻliq zabt etilgan. 715-yil fevral oyida vafot etgan.

Manbalar 

Ummaviylar
Sulaymon ibn Abdulmalik

Sulaymon ibn Abdulmalik (674—717) — Umaviylar sulolasining yettinchi hukmdori (715—717).

Akasining vafotidan soʻng taxtga oʻtirgan. Unga boʻysunishdan bosh tortgan Qutayba ibn Muslim oʻldirilgan. Andalusiyani fath etgan Muso ibn Nusayr poraxoʻrlikda ayblanib mol-mulklari musodara qilinib, mansabidan olib tashlangan. Oqibatda Yevropaga yurish toʻxtab qolgan. U 2 yil 7 oy hukmronlik qilib vafot etgan.

Manbalar 

Ummaviylar
Xishom ibn Abdulmalik

Hishom ibn Abdulmalik ibn Marvon
(691-743) - Umaviylar sulolasining oʻninchi hukmdori (724-743).
Uning davrida Umaviylar xalifaligi eng katta hududga yoyildi. Hishom Damashqda tugʻilgan. Akasi Yazid ll vafotidan soʻng taxtga oʻtirgan. Uning davrida Mazrib va Yamoma qabilalari oʻrtasida birodarkushlik urushlari, xorijiylar isyoni, Kufada Zayd ibn Ali ibn Husayn ibn Ali boshchiligidagi gʻalayon, Shimoliy Afrikada barbarlar qoʻzgʻaloni, Movarounnahrda ichki urushlar sodir boʻldi. Bu isyonlarning bari bostirildi. Hishom davrida devon ishlari toʻliq arab tiliga oʻtkazildi.
Al Volid ibn Yazid

Volid ibn Yazid ibn Abdulmalik ibn Marvon (706-744) - Umaviylar sulolasining oʻn birinchi hukmdori (743-744). Onasi Hajjojning akasi Muhammad ibn Yusufning qizi boʻlgan. Amakisining vafotidan soʻng taxtga oʻtirgan. 744-yil 7-aprelda oʻldirilgan.

Manbalar
Ibrohim ibn al Volid

Ibrohim ibn Valid ibn Abdulmalik ibn Marvon (?-744) - Umaviylar sulolasining oʻn uchinchi hukmdori (hukmronlik muddati 70 kun).
Valid ll ning ikki oʻgʻlini oʻldirtirib yuborgan. Marvon ll qoʻshin tortib kelib taxtdan qulatgan.

Manbalar
Foreign Languages

Foreign Languages – Oʻzbekistonning xorijiy tillarga ixtisoslashgan umummilliy davlat teleradiokanali. Oʻzbekiston milliy teleradiokompaniyasi tarkibida tashkil etilgan. 2021-yil 6-dekabr kuni test rejimida ish boshlagan.

Tarixi
2021-yil 19-may kuni Oʻzbekiston Respublikasi Prezidenti Shavkat Mirziyoyevning xorijiy tillarni oʻrganish ishlarini ommalashtirish faoliyatini sifat jihatdan yangi bosqichga koʻtarish haqida PQ–5117-sonli qarori qabul qilindi. Shu qaror ijrosini taʼminlash maqsadida 2021-yil 27-avgustda Vazirlar Mahkamasi „Foreign Languages“ nomli teleradiokanal tashkil etish toʻgʻrisidagi 546-sonli qarorni qabul qildi. Teleradiokanal 2021-yil 6-dekabr, soat 9:00 dan oʻz faoliyatini tugatgan „Oilaviy“ telekanali bazasida test rejimida ish boshladi.

Tavsifi
„Foreign Languages“ teleradiokanali oʻz dasturlarini 24 soat davomida xorijiy tillarda uzatadi. Bir kunda kamida 3 soat onlayn tarzda xorijiy tillarni oʻrgatishga moʻljallangan koʻrsatuvlar efirga uzatiladi. Bolalar uchun moʻljallangan xorijiy tildagi asarlar asl tilida, baʼzi hollarda oʻzbek, rus, ingliz tillaridagi subtitrlar bilan efirga uzatiladi.

Manbalar
The Batman (film)

The Batman 2022-yili katta ekranlarga chiqarilgan superqahramonlar haqidagi film boʻlib, DC Comics nashriyotidan tushirilgan Batman personajiga asoslangandir. DC Films, 6th & Idaho va Dylan Clark Productions studiyalari tomonidan ishlangan hamda Warner Bros. Pictures tomonidan tarqatilgan. Batman film franshizasining rebooti boʻlgan ushbu filmga Matt Reeves rejissorlik qildi. Ssenariy mualliflari — Reeves va Peter Craig. Filmda bosh rollarni jonlantirganlar sirasiga Robert Pattinson (Bruce Wayne / Batman sifatida, Zoë Kravitz, Paul Dano, Jeffrey Wright, John Turturro, Peter Sarsgaard, Andy Serkis va Colin Farrell kirishadi. Film Gotham shahrida ikki yildan beri jinoyatga qarshi kurashib kelayotgan Batman Gotham elitasini nishonga olgan serialli qotil boʻlmish Riddler (Dano) ni taʼqib qilish chogʻida korrupsiyani fosh etishi haqida hikoya qiladi.

The Batmanning xalqaro premyerasi 2022-yil 1-martda Lincoln Markazida boʻldi. Kinoteatrlarga 4-martdan boshlab chiqarildi. $185–200millionlik budjetga sohib boʻlgan ushbu film umumjahon boʻylab $770million daromad qilib, 2022-yilning beshinchi eng kassabop filmi boʻldi. Shuningdek, kinotanqidchilar tomonidan ijobiy baholandi.

Mazmuni

Rollarda

Musiqasi

Trek-list 
Filmdagi barcha musiqalar Michael Giacchino tomonidan bastalangandir.

Manbalar

Havolalar  
  
 
 

2022-yil filmlari
Ingliz tilidagi filmlar
Superqahramonlar haqidagi AQSh filmlari
AQSh triller filmlari
AQSh jangari filmlari
IMAX filmlar
COVID-19 pandemiyasi sababli premyerasi qoldirilgan filmlar
Warner Bros. filmlari
AQSh filmlari
Batman (maʼnolari)

Batman DC Comics nashriyotidan tushirilgan toʻqima superqahramondir.

Filmlar 
 Batman (film, 1989) 
 The Batman (film), 2022-yilda ishlangan film

Joylar 
 Batman (viloyat)
 Batman (shahar)
Uncharted

Uncharted 2022-yili katta ekranlarga chiqarilgan jangari-sarguzasht janridagi Amerika filmi boʻlib, Columbia Pictures, Arad Productions, Atlas Entertainment va PlayStation Productions studiyalari tomonidan ishlangan va Sony Pictures Releasing tomonidan tarqatilgan. Film rejissori — Ruben Fleischer. Ssenariy mualliflari — Rafe Lee Judkins, Art Marcum va Matt Holloway, Naughty Dog shirkati tomonidan ishlangan va Sony Interactive Entertainment tomonidan tarqatilgan shu nomli videooʻyinga asoslanishgan. Filmda bosh rollarni Tom Holland, Mark Wahlberg, Sophia Ali, Tati Gabrielle va Antonio Banderas jonlantirishgan.

Uncharted premyerasi AQShda 2022-yil 18-fevralda boʻldi. Film umumjahon boʻylab $401 million jamgʻardi va 2022-yilning 10chi eng kassabop filmiga aylandi.

Mazmuni

Rollarda

Musiqasi 
Filmdagi barcha musiqalar Ramin Djawadi tomonidan bastalangandir.

Manbalar

Havolalar 
  
 

2022-yil filmlari
AQSh filmlari
AQSh jangari filmlari
Sarguzasht filmlar
Columbia Pictures filmlari
COVID-19 pandemiyasi sababli premyerasi qoldirilgan filmlar
Ingliz tilidagi filmlar
AQSh sarguzasht filmlari
Telemeditsina

Telemeditsina — bu tibbiy maʼlumot almashish uchun kompyuter va telekommunikatsiya texnologiyalaridan foydalanish. Bu dunyodagi eng tez rivojlanayotgan sogʻliqni saqlash segmentlaridan biri (yiliga taxminan 20 %).

Afzalliklar 
 Yengillik. Telemeditsina chekka hududlarda boʻlgan bemorlarga masofaviy tibbiy yordam koʻrsatish imkonini beradi.
 Sogʻliqni saqlash xarajatlarini kamaytirish. Mobil texnologiyalardan foydalangan holda bemorlarni masofadan nazorat qilish ambulatoriyaga borishga boʻlgan ehtiyojni kamaytirishi va retseptlarni masofadan tekshirish va yozilgan dorilarni nazorat qilish imkonini beradi. Shunday qilib, tibbiy yordamning umumiy narxi sezilarli darajada kamayadi.
 Tajriba almashinuvi. Mobil texnologiyalar tibbiyot mutaxassislariga bir-biridan uzoqda boʻlgan holda tajriba almashish, kuzatish va mutaxassislar bilan muloqot qilish imkonini beradi.
 Stigmani kamaytirish. Bundan tashqari, baʼzi bemorlar shifokor xonasida oʻzlarini noqulay his qilishadi. Masalan, telepsixiatriya agrofobiya, harbiy posttravmatik psixik buzilish va bolalikdagi ruhiy kasalliklar uchun klassik terapiyadan koʻra samaraliroqdir.

Kamchiliklari 
 Telemeditsina fizik tekshiruvni oʻrnini toʻliq bosa olmaydi.
 Normativ aktlar, yoʻriqnomalar va qonunchilikni yangilash zarurati paydo boʻladi.
 Telemeditsina shaxsiy hayotga, xavfsizlikka, tibbiy litsenziyalashtirishga va xarajatlarni qoplashga tahdid soladi.
 Telemeditsina shifokordan koʻproq vaqt talab qiladi. Agar oddiy konsultatsiya 15 daqiqa davom etsa, masofaviy konsultatsiya yarim soatgacha davom etadi. Bundan tashqari, tibbiy xizmatlar koʻrsatishda xatolik xavfi ortadi.
 Shuningdek, ulanish sifatiga taʼsir qiluvchi uzatishdagi xatoliklar yoki xavfsizlik yoki maʼlumotlarni saqlashning buzilishi kabi texnik muammolar ham boʻlishi mumkin.

Manbalar 

Tibbiyot